b"\n_START_ARTICLE_\nBaronia del Papiol\n_START_PARAGRAPH_\nLa Baronia de Papiol fou una jurisdicci\xc3\xb3 senyorial sobre el castell i el terme del Papiol._NEWLINE_Per un document de 1115 el domini del castell pertanyia al comte de Barcelona i que aquest l'infeud\xc3\xa0 als germans Arnau, Bernat i Ramon Pere i que aquests prengueren el cognom Despapiol._NEWLINE_El gener de 1395 el rei Joan I vengu\xc3\xa9, per 6.000 lliures a carta de gr\xc3\xa0cia, a Berenguer de Cortilles, els dominis del castell, aix\xc3\xad com la jurisdicci\xc3\xb3 civil i criminal i el mer i mixt imperi. Cinc mesos despr\xc3\xa9s consta que l'anomenat nou senyor superior del castell i en cedia el domini a Ramon Despapiol._NEWLINE_El 1505 la baronia pass\xc3\xa0 per enlla\xc3\xa7 familiar als Marimon, senyors de Sant Mar\xc3\xa7al, i despr\xc3\xa9s als Guimer\xc3\xa0, senyors de Llorac. La plena jurisdicci\xc3\xb3 fou confirmada el 1587 a Gispert de Guimer\xc3\xa0 i de Llupi\xc3\xa0. El 1610 tamb\xc3\xa9 per enlla\xc3\xa7 pass\xc3\xa0 als Desbosc, barons de Vilassar, que la vengueren al mercader Francesc Argem\xc3\xad, que en fou investit el 1661. Tamb\xc3\xa9 per successi\xc3\xb3 pass\xc3\xa0 posteriorment als Almirall."